Die kalenderdag van Jesus se geboorte : uit die Woord
Source: Die Kerkblad 108, pp 4 –6 (2005)
Lukas begin die beskrywing van Jesus se geboorte met: "In daardie tyd ...", of: "In daardie dae ..." Wys dit op Jesus se geboortedatum, of watter datum skryf Lukas op? Daar is twee moontlike antwoorde. Die eerste moontlike antwoord "In daardie tyd" kan moontlik dui op die kronologiese opeenvolging van gebeure in die wêreldgeskiedenis. Lukas wil die geboorte van Christus vaspen aan 'n sekere datum en kies toe die datum van die wêreldwye volkstelling.
Behoort ons Kersfees te vier? : redaksioneel
Die vraag: "Behoort ons Kersfees te vier?" klink vreemd - en tog is dit 'n allesins billike vraag. Waarom?
Bid vir ons boeregemeenskap! : hoofartikel
Dat ons boeregemeenskap 'n belangrike faset van ons Suid-Afrikaanse samelewing uitmaak, is 'n algemeen-bekende feit. Dat meeste van die boere Christene is, kan geredelik aanvaar word (in 'n land waar nominaal 80% Christene is). Wat met die boere gebeur raak dus ook die kerk, soos wat dit wat in die kerk gebeur ook die boere raak. In die kerk word ook reëlmatig voorbidding vir die boeregemeenskap gedoen, en word die seën van die Here afgebid vir 'n vrugbare jaar en 'n goeie oes.
Dink ook aan die ander se belange ... : brandpunt
Die Skrifwaarheid dat elke plaaslike kerk ten volle liggaam van Christus is, en dus in die ware sin van die woord "kerk" is (1 Kor 12:27) het ons as Gereformeerde Kerke gehelp om vry te wees van oorheersing deur 'n sinode. Daarvoor moet ons altyd dankbaar wees en dit dan ook as 'n kosbare deel van ons kerkwees koester en beskerm.
Die redakteur gesels met ... dr. Chris Malan
Source: Die Kerkblad 108, pp 11 –15 (2005)
Ek is gebore op 3 Julie 1929 te Pietermaritzburg. In 1936 het my ouers na Johannesburg verhuis waar ek in 1946 aan die Helpmekaar Hoërskool gematrikuleer het. In 1947 het ek in 'n Staatsdienskantoor gewerk en het in 1948 met my studie aan die PU vir CHO begin. In 1950 voltooi ek my BA-graad met Latyn en Hebreeus as hoofvakke.
Wat leer die Bybel oor geloftes aan God? : aktuele tema
Die aflê van plegtige geloftes aan God kom taamlik algemeen voor onder die Israeliete, sowel in die tyd van die Ou as Nuwe Testament (bv. Gen 28:20-22; Rigt 11:30-31; 1 Sam 1:11; 2 Sam 15:7-8; Hand 18:18, 21; 21:23; 23:14). Eienskappe van 'n gelofte 'n Vraag wat dikwels na vore kom, is: Wat is die verskil tussen 'n gelofte en 'n belofte?
Geloftedag ... die getuienis van Christen-Afrikaners in die 21ste eeu : aktuele tema
Dingaansdag, Geloftedag, Versoeningsdag. Maak nie saak hoe die dag genoem word nie - vir die nasate van die Voortrekkers bly dit 'n dag van besondere betekenis, 'n dag om in ere te hou. Dit is ook 'n dag waarop gelowige Afrikaners 'n unieke getuienis na die hele samelewing kan en moet uitdra. Waarvan getuig ons as ons Geloftedag vier?
Versoeningsdag? : aktuele tema
Die wêreld het die kerk genooi: "Kom vier op 16 Desember saam met ons Versoeningsdag!" Wat 'n fantastiese geleentheid! Dis 'n uitnodiging om met beide hande aan te gryp. Ons, die kerk, weet mos wat versoening is. Ons hele bestaan is aan versoening te danke. Ons hele boodskap gaan oor versoening. Ons het 'n visie op versoening - veel breër en dieper as wat die wêreld ooit kan hê.
Welwillendheidsdag : aktuele tema
Welwillendheidsdag, 26 Desember, staan in die Engelse wêreld bekend as "Boxing Day". Oor die ontstaan van "Boxing Day" is daar groot onsekerheid. Heelwaarskynlik het dit in Engeland ontstaan gedurende die Middeleeue. Sommige skryf dat die dag ontstaan het toe dit van bediendes verwag is om op Kersdag te werk. As die bediendes dan die volgende dag gereedmaak om na hulle gesinne te gaan, het hulle werkgewers aan hulle "gift boxes" gegee.
Vakansietyd! Is dit regtig nodig? : aktuele tema
Dis weer vakansietyd ...! So gaan die liedjie en die meeste mense sien uit na die Desembervakansie. Dis darem tog lekker: om in die kar te klim en see toe of Bosveld toe te ry of vir Oupa en Ouma te gaan kuier in die platteland en heeltemal niks te doen nie vir 'n week of meer! En tog sou daar mense wees wat meen vakansies het nie plek in 'n streng Calvinistiese werksetiek nie.
Die GKSA en ekumenisiteit : aktueel
Ten minste een keer per jaar hou elkeen van ons kerke 'n spesiale kollekte vir ekumenisiteit. Sinode 2000 het dit so bepaal. Baie lidmate het seker al gewonder waarvoor hierdie kollektegeld in werklikheid gaan? En wat "ekumenisiteit" nou eintlik beteken? Hierdie artikel gaan probeer om duidelikheid oor ekumenisiteit, en veral die GKSA se benadering ten opsigte van ekumenisiteit, te gee.
Kuratore doen verslag : aktueel
Die Kuratore het die verantwoordelike maar ook heerlike taak om oor 'n driejaartermyn baie nou betrokke te wees by die Teologiese Skool Potchefstroom (TSP). Tydens elke Nasionale Sinode word 'n groep kuratore aangewys verteenwoordigend van al die partikuliere sinodes. Saam met die twee predikante uit die Sinode Middellande is daar 17 kuratore. Die Kuratore se taak is om toesig te hou oor die opleiding van Gereformeerde predikante. Die afgelope termyn - 2003 tot 2006 - was in vele opsigte uitdagend en sensitiewe sake moes hanteer word.
Ontbinding vra nou verbinding - óók in Zambië : aktueel
Source: Die Kerkblad 108, pp 32 –33 (2005)
As daar van Zimbabwe die afgelope jare gepraat word, óók in Die Kerkblad, dan sien ons dadelik die gesig van ellende, armoede en insinking. Die Kerkblad van September 2005 het nog weer 'n berig geplaas. Kerke uit Klassis Soutpansberg het die afgelope jaar daadwerklik probeer om hierdie nood te verlig en meer van ons het die land meer as eenmaal besoek met voorrade basiese voedsel wat voertuie se vere laag teen die grond gedruk het.
Jesus-films ... in die lig van Calvyn se uitleg van die tweede gebod
Pragmatiese argumente voer aan dat Jesus-films aanvaarbaar is, omdat dit ons geloof sou opbou en dit mense tot Christus sou lei. Lidmate word selfs aangemoedig om na sulke films te gaan kyk.
Ds. G.B.C. Bester 14 Julie 1932 - 14 Desember 2002 : huldeblyk
Ds. Gert is op 'n plaas naby Trichardt gebore. Ná sy laerskooldae is hy na Ben Viljoen Hoërskool op Groblersdal waar hy in 1951 matrikuleer. Daarna het hy by die Oos-Transvaalse Koöperasie te Bethal gaan werk. Ds. LS Kruger, wat later jare sy mentor en vriend was, inspireer hom om vir predikant te gaan studeer. Hy voltooi sy studies in 1958. Hy trou met Anita Brits.
GKSA JEUGTREIN 2005 is terug in die stasie, maar GKSA JEUGTREIN 2006 wag om te vertrek! : jeug
'n Uiters geslaagde treintoer, bestaande uit 365 toergangers, het op Vrydag 15 Julie 2005 met die intrek van die trein in Pretoria-stasie tot 'n einde gekom. Dit nadat die vorige week, om presies te wees 8 Julie 2005, die wiele deur die Noord-Kaap in die rigting van Namibië begin rol het.
Ge"treinde" bondsjeug! : jeug
Author Peet (Pieter) Van der Walt
Dr. Peet (Pieter) van der Walt (Stigting vir Vredesparke) In die GKSA se jeugaksie word heel tereg onder andere van 'n veelheid van toerustingskampe jaarliks gebruik gemaak. Onder leiding van predikante en ander welmenendes met 'n jonkheid van gees, word ons bondsjeug bekwaam en opgeskerp om hul Godgegewe gawes te ontdek en te ontwikkel. In die kleine word met geloofskrag gehelp bou aan die tuin wat eendag 'n stad sal wees - die nuwe Jerusalem.
Eerstejaarskampe 2006 : Stellenbosch en Potchefstroom
Source: Die Kerkblad 108, pp 41 –42 (2005)
Eerstejaarskampe 2006 : Stellenbosch en Potchefstroom : jeug
Gratis Bybels vir die armes : van oraloor
Die Bybelgenootskap van Suid-Afrika (BSA) gaan Bybels en Bybelgedeeltes ten bedrae van bykans R1 miljoen gratis aan kerke en Christelike organisasies beskikbaar stel. Hierdie besluit is tydens die Nasionale Raadsvergadering van die BSA op 18 Augustus geneem. Dié Bybels en Bybelgedeeltes sal oor 'n tydperk gratis beskikbaar gestel word op voorwaarde dat dit op 'n verantwoordelike wyse versprei word en nie verkoop sal word nie.